als_Latn dik_Latn sag_Latn
Arrestohet nga policia kryetari i Komunës Rrasë në Elbasan dhe shefi i financaës në këtë institucion.
Policia bëri me dije se ata akuzohen se kanë paguar për dy vjet magazinierin e komunës, edhe pse për dy vjet ai ndodhej jashtë shtetit.
Në deklaratën e policisë thuhet se “mëngjesin e sotëm është finalizuar operacioni i koduar “ Pagesa” ku edhe janë arrestuar Rustem Hasko, 54 vjeç, banues në fshatin Rrasë-Elbasan, me detyrë Kryetar i Komunës Rrasë, si edhe Rudin Qypi, 28 vjeç, banues në fshatin Hardhi-Elbasan, me detyrë Përgjegjës i financës së komunës Rrasë.
Sic njoftojnë burimet zyrtare, arrestimi i tyre u bë pas një hetimi të kryer nga ana e krimit ekonomik rezultoi se këta shtetas në bashkepunim me njëri-tjetrin, nga muaj Janar 2013 deri në Janar 2015, i kanë dhënë pagën e plotë magazinierit të komunës shtetasit L.D, me banim në fshatin Rrasë, ndërkohë që nga hetimet dhe verifikimet e kryera magazinieri në këto periudha ka rezultuar jashtë shtetit.
Policia po vijon hetimet për të zbardhur të plotë këtë vepër penale”, thuhet në njoftimin zyrtar.
als_Latn als_Latn als_Latn als_Latn als_Latn